# Josep Torrell i Juncosa

Josep Torrell i Juncosa (Reus, 1926 - Prades, 2022) va ser un pintor rellevant a causa de les formes que utilitzava a les seves obres les quals difereixen de la realitat amb una marcada conceptualització diferida.
De molt jove, Torrell ja va sentir l'afició pel món de l'art i va estudiar dibuix i pintura a l'escola d'Art del Centre de Lectura de Reus. Va assistir a l'escola de dibuix d'Ismael Balanyà. Va completar la seva formació a París, on va viure en diverses etapes de la seva vida i va utilitzar diferents estils i tècniques. També va residir en altres països d'Europa com Anglaterra i Dinamarca. Va tenir una estrena relació amb l'artista Antoni Català Gomis. Amb ell va fer les primeres passes en el món del dibuix i la pintura.
L'any 1952 va fer la seva primera exposició a Lleida, seguida d'altres exposicions, com ara Tarragona (1954), Reus (1954) o Tortosa (1955), i formà part, l'any 1969, del Jurat Qualificador del I Concurs de pintura i dibuix ràpids de Reus. Pintà durant uns anys pintura a l'oli. També va realitzar diverses exposicions de dibuixos, tant en oli com carbonet i altres elements pictòrics. Els seus dibuixos compten amb formes que difereixen de la realitat amb símbols completius en parts d'aquests com les ombres i silueta marcada.
La tècnica de dibuix al carbonet utilitzada per Torrell segurament provenia de l'anomenat "cartó" dibuixos de petit format que es realitzen per la valoració del color, del clar i fosc, per disposar d'una visió acurada de com havia de quedar el fresc sobre l'argamassa. Aquesta tècnica la va aplicar modificant aspectes com el clar i fosc de les ombres entre d'altres per dur a terme les diferenciades obres amb carbonet.
Cal destacar que va sustentar-se tota la vida de les obres d'art. Va morir a Prades sense família coneguda. Les seves obres estan distribuïdes en diversos espais públics i privats de Catalunya.

## Obres

* Monestir de Sta. Maria de Poblet (Conca de Barberà).
* Quatre postals de pintures de Josep Torrell i Juncosa, "Cinglera" Siurana (Priorat), "La Marine" Seta (França), "Rovellons i Pinatells", "Carrer" La Selva del Camp.
* Torrell, Josep «Pintura del presbiteri de Santa Maria de Capafons». Quaderns de Capafonts, 16, 2010, pàg. 11–22. ISSN: 2696-2365.

## Referències

* ↑ Torrell, Josep «Pintura del presbiteri de Santa Maria de Capafons». Quaderns de Capafonts, 16, 2010, pàg. 11–22. ISSN: 2696-2365.
* ↑ Catàleg de l'exposició. A la Casa de Cultura de la Caja de Pensiones para la Vejez y Ahorros Lérida.
* ↑ Catàleg de l'exposició. Al Sindicato de Iniciativa, Tarragona.
* ↑ «Exposición, dibujos y pintura de Josep Torrell · Biblioteca Digital del Centre de Lectura de Reus». [Consulta: 27 abril 2024].
* ↑ Catàleg de l'exposició, celebrada al Círculo Artístico, Tortosa.
* ↑ Jurat Qualificador del I Concurs de pintura i dibuix ràpids, Reus (1969)..
* ↑ Torrell Juncosa, Josep Obra: Monestir de Sta. Maria de Poblet (Conca de Barberà).
* ↑ «Monestir de Sta. Maria de Poblet (Conca de Barberà) · Biblioteca Digital del Centre de Lectura de Reus». [Consulta: 24 abril 2024].
* ↑ Obra: Quatre postals de pintures de Josep Torrell i Juncosa, "Cinglera" Siurana Priorat, "La Marine"Sète (França), "Rovellons i Pinatells", "Carrer" La Selva del Camp..
* ↑ «Josep Torrell i Juncosa · Biblioteca Digital del Centre de Lectura de Reus». [Consulta: 24 abril 2024].